N á v r h

ZÁKON

z .....................2007,

ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a o zmene zákona č. 8/2005 Z. z. o správcoch a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I
Zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení zákona č. 353/2005 Z. z., zákona   č. 520/2005 Z. z. a zákona č. 198/2007 Z. z. sa mení a dopĺňa takto:

1.V § 3 ods. 1 sa vypúšťajú slová „návrh na povolenie reštrukturalizácie alebo“.

2. V § 3 odsek 3 znie:

„(3) Predlžený je ten, kto je povinný viesť účtovníctvo podľa osobitného predpisu, má viac ako jedného veriteľa a hodnota jeho záväzkov presahuje hodnotu jeho majetku, pričom pri stanovení hodnoty záväzkov a hodnoty majetku sa vychádza z účtovníctva a prihliadne sa aj na ďalšiu správu jeho majetku, prípadne na ďalšie prevádzkovanie jeho podniku, ak možno so zreteľom ku všetkým okolnostiam odôvodnene predpokladať, že dlžník bude môcť v správe majetku alebo prevádzkovaní podniku pokračovať.“.

3. V § 3 sa vypúšťa odsek 4.

4. V § 7 sa za slovom „funkcii“ nahrádza spojka „alebo “ spojkou „a“.

5. V § 8 sa vypúšťajú slová „vrátane iných práv ktoré majú podobný obsah a účinky“.

6. V § 11 sa na konci pripája táto veta: „Likvidátor podáva návrh v mene dlžníka.“.

7. V § 11 odsek 3 znie:

„(3) Veriteľ je oprávnený podať návrh na vyhlásenie konkurzu, ak možno odôvodnene predpokladať platobnú neschopnosť alebo predlženie jeho dlžníka. Platobnú neschopnosť dlžníka možno odôvodnene predpokladať vtedy, ak je dlžník viac ako 30 dní v omeškaní s plnením aspoň dvoch peňažných pohľadávok aspoň dvoch veriteľov, napriek tomu, že bol veriteľmi týchto pohľadávok písomne vyzvaný na ich zaplatenie. Predlženie dlžníka možno odôvodnene predpokladať vtedy, ak podľa poslednej riadnej individuálnej účtovnej závierky suma jeho záväzkov presahuje hodnotu jeho majetku alebo ak je dlžník viac ako jeden rok v omeškaní s uložením poslednej riadnej individuálnej účtovnej závierky do zbierky listín.“.

8. V § 12 ods. 1 sa za slovom „navrhovateľa“ dopĺňa čiarka a slová „ktorý nie je orgánom verejnej moci,“ a na konci sa pripája táto veta: „Veriteľský návrh musí byť podaný v dvoch rovnopisoch spolu s prílohami.“.

9. V § 12 odsek 2 znie: 

„(2) Ak veriteľ podáva návrh pre platobnú neschopnosť, v návrhu je povinný označiť svoju pohľadávku 30 dní po lehote splatnosti a pohľadávku druhého veriteľa 30 dní po lehote splatnosti. K návrhu je povinný pripojiť listiny, ktoré preukazujú jeho pohľadávku označenú v návrhu alebo ktoré dokladajú, že voči dlžníkovi sa vedie exekučné konanie. Pohľadávka navrhovateľa, ktorý je povinný viesť účtovníctvo, sa považuje za preukázanú, ak je uznaná dlžníkom na listine s úradne osvedčeným podpisom dlžníka alebo doložená právoplatným rozhodnutím súdu alebo iného orgánu alebo doložená potvrdením audítora, že navrhovateľ pohľadávku eviduje v účtovníctve a v prípade, že ide o pohľadávku nadobudnutú prevodom alebo prechodom aj potvrdením audítora, že pohľadávka evidovaná v účtovníctve navrhovateľa má doložený dôvod vzniku.“.
10. V § 12 sa za odsek 2 vkladá nový odsek 3, ktorý znie:
„(3) Ak veriteľ podáva návrh pre predlženie, v návrhu je povinný označiť svoju pohľadávku a uviesť skutočnosti, na ktorých sa zakladá odôvodnený predpoklad dlžníkovho predlženia. K návrhu je povinný pripojiť listiny dokladajúce jeho pohľadávku a skutočnosti, na ktorých sa zakladá odôvodnený predpoklad dlžníkovho predlženia.“.
Doterajšie odseky 3 a 4 sa označujú ako odseky 4 a 5.

11. V § 13 ods. 1 sa vypúšťajú slová  „na účet“ a posledná veta znie: „Ak súd konkurzné konanie nezačne, preddavok sa vráti navrhovateľovi.“.

12. V § 13 ods. 2 sa za slovom „likvidátor“ vypúšťa slovo „dlžníka“ a slová „platí štatutárny orgán alebo člen štatutárneho orgánu dlžníka; ak tieto orgány nie sú ustanovené, odmenu a výdavky predbežného správcu platí štatutárny orgán alebo člen štatutárneho orgánu dlžníka, ktorý vykonával funkciu dlžníka naposledy“ sa nahrádzajú slovami: „platia spoločne a nerozdielne osoby, ktoré vykonávali funkciu štatutárneho orgánu alebo člena štatutárneho orgánu dlžníka“.

13. V § 14 odseky 1 až 4 znejú:

„(1) Ak súd zistí, že návrh spĺňa zákonom ustanovené náležitosti, do 15 dní od jeho doručenia rozhodne o začatí konkurzného konania. Inak v rovnakej lehote poučí navrhovateľa o nedostatkoch návrhu a vyzve ho, aby ich v určenej lehote odstránil. Ak tak navrhovateľ neurobí, súd návrh odmietne najneskôr do 15 dní po tom, čo uplynula lehota na odstránenie nedostatkov. Inak v rovnakej lehote rozhodne o začatí konkurzného konania.
(2) Pred začatím konkurzného konania sa veriteľský návrh dlžníkovi nedoručuje, ani sa dlžník nevyzýva, aby sa k nemu vyjadril.
(3) Uznesenia vydané pred začatím konkurzného konania sa doručujú len navrhovateľovi; z týchto uznesení sa v Obchodnom vestníku zverejňuje len uznesenie o začatí konkurzného konania, a to bezodkladne. Jeho zverejnením sa začína konkurzné konanie.
(4) Ak počas konania dôjde súdu ďalší návrh, pripojí sa k skôr podanému návrhu. Ak na základe niektorého z návrhov súd rozhodne o začatí konkurzného konania, o ďalšom návrhu rozhodne, ako by šlo o návrh na pristúpenie do konania.“.

14. § 17 sa vypúšťa.

15. § 19 vrátane nadpisu znie: 
„§ 19
Vyhlásenie konkurzu na základe návrhu veriteľa
(1) V konkurznom konaní, ktoré začalo na základe veriteľského návrhu, 
a) súd do piatich dní od jeho začatia doručí dlžníkovi do vlastných rúk rovnopis návrhu spolu s výzvou, aby sa do 20 dní od doručenia výzvy vyjadril k návrhu a osvedčil, že nie je v úpadku s poučením, že inak súd vyhlási na jeho majetok konkurz; vo výzve tiež poučí dlžníka o práve žiadať o verejné vypočutie podľa písmena b); výzva sa nezverejňuje v Obchodnom vestníku, ak dlžník alebo jeho zástupca nahliadne do súdneho spisu po odoslaní výzvy avšak pred jej doručením platí, že návrh spolu s výzvou mu boli doručené dňom nahliadnutia do súdneho spisu,
b) ak dlžník doručí na súd najneskôr do piatich dní od doručenia výzvy žiadosť o verejné vypočutie, súd nariadi pred rozhodnutím o vyhlásení konkurzu pojednávanie, na ktoré predvolá účastníkov a ktorého termín určí tak, aby sa konalo nie skôr ako 15 deň a nie neskôr ako 30 deň od doručenia výzvy. K neskôr doručenej žiadosti súd neprihliada. Predvolanie súd doručí zverejnením v Obchodnom vestníku; dlžníkovi predvolanie doručí aj iným spôsobom. Z účasti na pojednávaní sa nie je možné ospravedlniť a pojednávanie nie je možné odročiť.
c) navrhovateľ môže uviesť nové skutočnosti a predložiť nové listiny najneskôr do doručenia výzvy dlžníkovi; k neskôr doručeným podaniam súd neprihliada. Doručenie podania súd bezodkladne zverejní v Obchodnom vestníku. 
d) dlžník môže uviesť skutočnosti a predložiť listiny najneskôr do uplynutia lehoty na vyjadrenie sa k návrhu alebo na pojednávaní, ak bolo nariadené. K podaniam urobeným neskôr súd neprihliada.
e) súd rozhodne o vyhlásení konkurzu alebo o zamietnutí návrhu len na základe skutočnosti a listín predložených účastníkmi, a to do 20 dní od uplynutia lehoty na vyjadrenie sa k návrhu alebo do 20 dní od termínu pojednávania, ak bolo nariadené. O zamietnutí návrhu súd rozhodne vtedy, ak dlžník osvedčil, že nie je v úpadku.
f) ak má súd pochybnosti o dlžníkovej majetnosti, pred rozhodnutím o vyhlásení konkurzu ustanoví dlžníkovi predbežného správcu; o návrhu v tom prípade rozhodne v lehote podľa § 20 ods. 1.“.

16. Za § 19 sa vkladá § 19a, ktorý znie:

„§ 19a

(1) Proti rozhodnutiu o zamietnutí návrhu alebo o zastavení konkurzného konania môže podať odvolanie veriteľ, ktorý je účastníkom konania. 
(2) Ak odvolací súd zistí, že nie sú splnené podmienky na potvrdenie rozhodnutia, ani jeho zrušenie, rozhodnutie súdu prvého stupňa zmení tak, že vyhlási konkurz. 
(3) Ak odvolací súd zistí, že súd prvého stupňa nepostupoval správne, rozhodnutie súdu prvého stupňa zruší a vec mu vráti na ďalšie konanie, pričom súd prvého stupňa postupuje odo dňa vrátenia veci, ako by konkurzné konanie začalo. 
(4) Ak odvolací súd zistí, že súd prvého stupňa postupoval a rozhodol správne, rozhodnutie súdu prvého stupňa potvrdí.
(5) O odvolaní odvolací súd rozhodne bez nariadenia pojednávania do 45 dní od predloženia veci. Pre odvolací súd je rozhodujúci stav v čase rozhodnutia súdu prvého stupňa.“.

17. Nadpis pod § 20 znie: „Zamietnutie návrhu pre nedostatok majetku“.

18. V § 20 ods. 1 sa slová: „konkurzné konanie pre nedostatok majetku zastaví“ nahrádzajú slovami „návrh na vyhlásenie konkurzu pre nedostatok majetku zamietne“ a číslica „30“ sa nahrádza číslicou „45“.

19. V § 20 ods. 3 sa slová „zastavení konkurzného konania“ nahrádzajú slovami „zamietnutí návrhu“.

20. V § 20 sa vypúšťa odsek 4.
Doterajší odsek 5 sa označuje ako odsek 4.

21. V § 20 sa v celom texte odseku 4 slová „zastaví konkurzné konanie“ nahrádzajú slovami „zamietne návrh“ a slová „zastavení konkurzného konania“ nahrádzajú slovami „zamietnutí návrhu“.

22. V § 21 ods. 3 sa vypúšťa slovo „preukázaných“ a slová „zastavenia konkurzného konania“ sa nahrádzajú slovami „ukončenia konkurzného konania“.

23. V § 22 ods. 3 sa vypúšťa druhá veta.

24. V § 23 ods. 2 druhá veta znie: „ Ak počas konkurzu dôjde na súd návrh na povolenie reštrukturalizácie úpadcu, súd ho uznesením odmietne.“.

25. § 27 vrátane nadpisu znie:

„§ 27
zánik účastníctva

(1)  Postavenie účastníka veriteľovi zanikne v rozsahu dotknutej časti pohľadávky,

a) dňom zverejnenia oznamu podľa § 25 ods. 5 alebo § 26 ods. 4;
b) dňom zamietnutia žaloby o určenie pohľadávky popretej čo do právneho dôvodu alebo vymáhateľnosti;
c) dňom, keď sa vznik podmienenej alebo budúcej pohľadávky stal nemožný;
d) dňom, keď v lehote ustanovenej týmto zákonom (§ 28 ods. 6) navrhovateľ neprihlási svoju pohľadávku;
e) dňom späť vzatia prihlášky; späť vzatie je účinné dňom doručenia správcovi,
f) dňom zániku pohľadávky.

(2) Veriteľ je povinný informovať správcu o každej skutočnosti, o ktorej správca nemôže mať vedomosť a ktorá môže zakladať zánik jeho účastníctva. 

(3) V prípade pochybností súd na návrh správcu alebo bez návrhu rozhodne určovacím výrokom o zániku účastníctva uznesením, ktoré doručí správcovi a tomu, komu postavenie účastníka zaniklo. Proti tomuto rozhodnutiu je prípustné odvolanie, ktoré môže podať správca alebo ten, komu postavenie účastníka zaniklo.“.

26. § 28 až 32 vrátane nadpisov znejú: 

„§ 28
Prihlasovanie

(1) Pohľadávka, ktorá nie je pohľadávkou proti podstate, sa v konkurze uplatňuje prihláškou.

(2) Veriteľ, ktorý je povinný viesť účtovníctvo, môže prihlásiť len pohľadávku, ktorú eviduje v účtovníctve.

(3) Ak ide o zabezpečenú pohľadávku, v prihláške sa musí riadne a včas uplatniť aj zabezpečovacie právo, inak zanikne. 

(4) Pohľadávka proti podstate uplatnená prihláškou sa nepovažuje za pohľadávku proti podstate. 

(5) Prihláškou možno uplatniť aj budúcu pohľadávku alebo pohľadávku, ktorej vznik je viazaný na splnenie podmienky.

(6) Prihláška sa podáva v dvoch rovnopisoch na súde a musí byť doručená do 45 dní od vyhlásenia konkurzu.

(7) Doručenie prihlášky má pre plynutie premlčacej lehoty a zánik práva rovnaké právne účinky ako uplatnenie práva na súde.

(8) Správca je povinný priebežne preberať zo súdu jeden rovnopis doručených prihlášok vrátane príloh, pričom prihlášky doručené v lehote podľa odseku 6 je povinný prebrať najneskôr do piatich dní od uplynutia tejto lehoty. O doručení prihlášky po lehote súd bez zbytočného odkladu vyrozumie správcu. 

(9) Ak veriteľ o to požiada, správca je povinný bez zbytočného odkladu po tom, čo prihlášku prevzal zo súdu, veriteľovi písomne oznámiť, či prihláška obsahuje základné náležitosti.

§ 29
Prihláška

(1) Prihláška sa podáva na predpísanom tlačive a musí obsahovať meno, priezvisko a bydlisko alebo názov a sídlo veriteľa a úpadcu, ďalej právny dôvod, poradie a sumu pohľadávky (ďalej len „základné náležitosti prihlášky“). 

(2) Pre každú zabezpečenú pohľadávku musí byť podaná samostatná prihláška s uvedením zabezpečenej sumy, druhu, poradia, predmetu a právneho dôvod vzniku zabezpečovacieho práva.

(3) V prihláške budúcej alebo podmienenej pohľadávky musí byť uvedená aj podmienka, od ktorej závisí vznik pohľadávky. 

(4) Pohľadávka sa uplatňuje v slovenskej mene. Pohľadávku uplatnenú v cudzej mene správca prepočíta na slovenské koruny podľa kurzu vyhláseného Národnou bankou Slovenska v deň vyhlásenia konkurzu, prípadne s odbornou starostlivosťou, ak Národná banka Slovenska takýto kurz nevyhlasuje.

(5) K prihláške sa pripoja listiny preukazujúce skutočnosti tvrdené v prihláške. Veriteľ, ktorý je povinný viesť účtovníctvo, v prihláške uvedie vyhlásenie, že pohľadávku eviduje v účtovníctve, inak je správca povinný ju poprieť. 

(6) K prihláške nepeňažnej pohľadávky musí byť pripojený znalecký posudok určujúci hodnotu nepeňažnej pohľadávky, inak sa na prihlášku neprihliada.

(7) Veriteľ, ktorý nemá na území Slovenskej republiky bydlisko alebo sídlo alebo organizačnú zložku podniku, je povinný ustanoviť si zástupcu na doručovanie s bydliskom alebo sídlom na území Slovenskej republiky a zvolenie zástupcu písomne oznámiť správcovi, inak sa mu budú písomnosti doručovať len zverejnením v Obchodnom vestníku.

§ 30
NEdostatky prihlášky

(1) Ak prihláška neobsahuje základné náležitosti, správca vyzve veriteľa, aby ju opravil do 15 dní od doručenia výzvy. Vo výzve veriteľa poučí, ktoré základné náležitosti chýbajú. Prihláška sa opraví tak, že sa pôvodná prihláška nahradí novou prihláškou. 

(2) Prihlášku, ktorú veriteľ napriek výzve neopraví, správca bez zbytočného odkladu predloží súdu. Ak prihláška neobsahuje základné náležitosti, súd bez zbytočného odkladu rozhodne, že na prihlášku sa neprihliada, inak prihlášku vráti správcovi s oznamom, že prihláška obsahuje základné náležitosti. 

(3) V prípade prihlášky, ktorá neobsahuje základné náležitosti alebo ktorá bola predložená súdu podľa odseku 2, začína plynúť lehota na popretie pohľadávky nasledujúci deň po dni nahradenia prihlášky alebo dňom vrátenia prihlášky zo súdu.

(4) Prihlášku môže veriteľ opraviť alebo doplniť len na základe výzvy správcu. Účinky doručenia neúplnej alebo nezrozumiteľnej prihlášky nastávajú dňom opravenia prihlášky.

(5) Ak sú pochybnosti, správca môže kedykoľvek predložiť prihlášku súdu, aby rozhodol, či sa na prihlášku prihliada.

§ 31
Zoznam pohľadávok

(1) Prihlásené pohľadávky, ktoré obsahujú základné náležitosti, správca priebežne zapisuje do zoznamu pohľadávok.

(2) Na účely výkonu práv spojených s prihlásenou pohľadávok sa v konkurze vychádza zo zoznamu pohľadávok. 

(3) Najneskôr päť dní pred konaním prvej schôdze veriteľov správca doručí jeden rovnopis zoznamu pohľadávok na súd. Zmeny v zozname pohľadávok priebežne oznamuje súdu. 

(4) Veriteľ prihlásenej pohľadávky môže uplatniť u správcu písomnú námietku

a)	proti zápisu do zoznamu pohľadávok, a to do 30 dní od vykonania zápisu,

b)	proti tomu, že určitý zápis v zozname pohľadávok nie je, a to do 10 dní odo dňa, čo sa o tejto skutočnosti dozvedel. 

(5) Ak správca námietke nevyhovie, bez zbytočného odkladu ju predloží spolu so svojim stanoviskom a listinami veriteľa, ktorý námietky podal, súdu, aby o nej rozhodol. 

(6) O námietke súd rozhodne na základe týchto listín bez zbytočného odkladu po predložení námietky. 

(7) Proti zápisu, o ktorom súd rozhodol, nie je možné uplatniť námietku. Proti tomu, že určitý zápis v zozname pohľadávok nie je, ak už súd o tom rozhodol, môže veriteľ uplatniť námietku, len ak po podaní poslednej námietky nastali nové skutočnosti. Námietku proti zápisu ohľadom popretia pohľadávky môže uplatniť len popierajúci veriteľ.

§ 32
Popieranie

(1) Každú prihlásenú pohľadávku správca porovná s účtovnou a ďalšou dokumentáciou, ďalej zoznamom záväzkov a prihliadne na vyjadrenia úpadcu, iných osôb a vykoná vlastné šetrenie. Ak pri skúmaní zistí, že pohľadávka je sporná, je povinný ju poprieť.

(2) Prihlásenú pohľadávku môže poprieť správca alebo veriteľ prihlásenej pohľadávky písomným podaním u správcu.

(3) Pohľadávku možno poprieť do 30 dní od uplynutia lehoty na prihlasovanie pohľadávok alebo do 30 dní od doručenia prihlášky, ak bola prihláška doručená po lehote na prihlasovanie pohľadávok, čo do právneho dôvodu, vymáhateľnosti, výšky, poradia, zabezpečenia zabezpečovacím právom alebo poradia zabezpečovacieho práva. 

(4) Z dôvodu vysokého počtu prihlášok alebo iného vážneho dôvodu súd môže aj opakovane na návrh správcu alebo bez návrhu predĺžiť správcovi lehotu na popretie pohľadávok vždy najviac o 20 dní. Predĺženie lehoty sa nevzťahuje na pohľadávky, pri ktorých táto lehota už uplynula. 

(5) Ten, kto pohľadávku popiera, musí pri popretí výšky uviesť sumu, ktorú popiera, pri popretí poradia uviesť poradie, ktoré uznáva, pri popretí zabezpečovacieho práva uviesť rozsah popretia, inak je popretie neúčinné.

(6) Pohľadávka popretá čo do právneho dôvodu alebo vymáhateľnosti sa považuje za popretú v celej výške a opačne. Ak je vymáhateľnosť pohľadávky sporná len v časti, poprie sa čo do výšky.

(7) Popretie pohľadávky správca bez zbytočného odkladu zapíše do zoznamu pohľadávok a písomne oznámi popretému veriteľovi.

(8) Popretie pohľadávky veriteľom je účinné až pripísaním kaucie 10.000,- Sk na bankový účet správcu s uvedením čísla pohľadávky ako variabilného symbolu. Na ten účel správca zverejní v Obchodnom vestníku bankový účet, na ktorý možno skladať kauciu. Kauciu možno zložiť len do uplynutia lehoty na popretie pohľadávky, pričom pre každé popretie pohľadávky, ktorá bola uplatnená samostatnou prihláškou, musí byť zložená samostatná kaucia.

(9) Kaucia tvorí súčasť všeobecnej podstaty. V prípade úplnej alebo čiastočnej dôvodnosti popretia, má popierajúci veriteľ právo na vrátenie kaucie, ktoré môže uplatniť ako pohľadávku proti podstate.  

(10) Úpadca môže prihlásenú pohľadávku namietnuť v lehote určenej pre veriteľov na popieranie pohľadávok. Námietka sa zapíše do zoznamu pohľadávok, ale nemá pre zistenie pohľadávky význam.“    

27. Za § 32 sa vkladajú § 32a až 32d, ktoré vrátane nadpisov znejú:

„§ 32a
Incidenčné konanie

(1) Veriteľ má právo domáhať sa na súde určenia popretej pohľadávky žalobou podanou voči správcovi alebo popierajúcemu veriteľovi, ak pohľadávku poprel len veriteľ. Toto právo musí byť uplatnené na súde do 30 dní od doručenia písomného oznámenia o popretí pohľadávky prihlasujúcemu veriteľovi, inak zanikne. 

(2) V žalobe sa veriteľ môže domáhať určenia právneho dôvodu, vymáhateľnosti, poradia a výšky pohľadávky, ďalej zabezpečenia zabezpečovacím právom alebo poradia zabezpečovacieho práva. V žalobe sa môže domáhať len toho, čo uviedol v prihláške.

(3) Ak pohľadávku poprel správca aj veriteľ, popierajúci veriteľ má v konaní o určení pohľadávky postavenie vedľajšieho účastníka popri správcovi. Ak pohľadávku poprel len veriteľ, postavenie vedľajšieho účastníka popri veriteľovi má správca.

(4) Ak ide o pohľadávku, o ktorej právnom dôvode alebo výške rozhoduje iný orgán verejnej moci ako súd, o určení jej právneho dôvodu a výšky rozhodne príslušný orgán, pričom účastníkom konania je vždy správca, prípadne aj veriteľ, ktorý pohľadávku poprel. O začatí konania musí iný orgán verejnej moci ako súd vydať rozhodnutie do 30 dní od doručenia písomného oznámenia o popretí pohľadávky, inak takéto konanie začať nemôže. V konaní sa postupuje primerane podľa procesných predpisov upravujúcich konanie príslušného orgánu, pričom rozhodnutie je preskúmateľné súdom. Ak má príslušný orgán v postavení veriteľa pochybnosti, či môže o určení pohľadávky rozhodnúť, môže podať žalobu na určenie pohľadávky ako každý iný veriteľ.

(5) Rozhodnutie o určení popretej pohľadávky je účinné voči všetkým účastníkom konkurzného konania.

§ 32b
Zisťovanie

(1) Uplynutím lehoty na popretie pohľadávky sa pohľadávka v rozsahu, v akom nebol popretá, považuje za zistenú.

(2) Pohľadávku popretú len správcom, môže správca písomne uznať, pokiaľ o jej určení ešte nerozhodol súd alebo iným orgán verejnej moci. Uznaním sa popretá pohľadávka v uznanom rozsahu považuje za zistenú.

(3) Pohľadávka určená právoplatným rozhodnutím súdu alebo iného orgánu verejnej moci, sa v určenom rozsahu považuje za zistenú.

§ 32c
 Práva spojené s pohľadávkou

(1) Prihlášku pohľadávky, ktorá bola popretá veriteľom, správca predloží bez zbytočného odkladu súdu spolu s listinami, ktoré predložil prihlasujúci veriteľ a popierajúci veriteľ, a svojim stanoviskom, či pohľadávka je a v akom rozsahu evidovaná v účtovníctve, či je a v akom rozsahu namietaná úpadcom a či ju uznáva alebo neuznáva a v akom rozsahu a z akého dôvodu.  

(2) Súd na základe týchto listín bez zbytočného odkladu, najneskôr päť dní pred konaním prvej schôdze veriteľov rozhodne, či a v akom rozsahu veriteľovi prizná hlasovacie práva a ďalšie práva spojené s popretou pohľadávkou. Rozhodnutie súd nemôže zrušiť ani zmeniť.

§ 32d
Oneskorená prihláška

(1) Veriteľ môže prihlásiť pohľadávku aj po lehote (§ 28 ods. 6) až do zostavenia posledného rozvrhu výťažku. Zabezpečovacie právo nie je možné prihlásiť po lehote.

(2) Prihlásenie pohľadávky po lehote správca zverejní v Obchodnom vestníku s uvedením veriteľa a prihlásenej sumy. Lehota na popretie pohľadávky (§ 32 ods. 3) veriteľovi plynie odo dňa zverejnenia tejto skutočnosti v Obchodnom vestníku.

(3) Veriteľ, ktorý prihlásil pohľadávku po lehote nemôže vykonávať hlasovacie právo a ďalšie práva s ňou spojené. Právo na pomerné uspokojenie veriteľa tým nie je dotknuté; môže byť však uspokojený len z výťažku zaradeného do rozvrhu, ktorého zámer zostaviť bol oznámený v Obchodnom vestníku po podaní prihlášky.“

28. V § 34 odsek 1 znie: „Prvú schôdzu veriteľov zvoláva správca do 55 dní od vyhlásenia konkurzu tak, aby sa konala nie skôr ako 15 deň a nie neskôr ako 20 deň od uplynutia lehoty na popieranie pohľadávok.“. 

29. V § 35 ods. 4 prvá veta znie: „Ak súd nerozhodol inak (§ 32c ods. 2), právo hlasovať na schôdzi veriteľov má veriteľ, ktorého pohľadávka je v čase konania schôdze veriteľov zistená čo do právneho dôvodu a vymáhateľnosti, pričom na každú jednu slovenskú korunu zistenej sumy pohľadávky má veriteľ jeden hlas.“.

30. V § 36 ods. 1 písmeno b) znie: 
„b) to navrhne veriteľský výbor alebo zabezpečený veriteľ, ktorý nie je so správcom v súdnom spore vyvolanom alebo súvisiacom s konkurzným konaním.“.

31. V § 37 ods. 2 sa na konci pripája táto veta: „Pri rozhodovaní o podaní návrhu na výmenu správcu veriteľ, ktorý je so správcom v súdnom spore vyvolanom alebo súvisiacom s konkurzným konaním, nemôže hlasovať.“.
32. V § 37 ods. 5 sa číslica „30“ nahrádza číslicou „90“.
33. V § 38 ods. 1 sa v štvrtej vete vypúšťa časť vety za bodkočiarkou.

34. V § 76 ods. 2 sa číslica „30“ nahrádza číslicou „60“.

35. V § 76 ods. 4 sa za slovo „každému“ vkladajú slová „výpis zo súpisu alebo“ a za slovo „vydanie“ vkladajú slová „výpisu alebo“.

36. V § 76 sa za odsek 4 vkladá nový odsek 5, ktorý znie:
„(5) Zabezpečený veriteľ alebo veriteľský výbor môže do 30 dní od zverejnenia zápisu súpisovej zložky majetku do súpisu v Obchodnom vestníku písomne požiadať u správcu, aby majetok preradil zo všeobecnej podstaty do oddelenej podstaty alebo opačne alebo z jednej oddelenej podstaty do inej oddelenej podstaty. Ak správca žiadosti nevyhovie, predloží ju spolu s prílohami a svojim stanoviskom na súd, ktorý rozhodne o zaradení majetku uznesením, ktoré doručí správcovi a tomu, kto žiadosť podal.“

Doterajší odsek 5 sa označuje ako odsek 6.

37. V § 77 ods. 1 sa v druhej vete vypúšťa časť vety za bodkočiarkou a slovo „zložky“ nahrádza slovom „súpisové zložky majetku“.

38. V § 77 sa za odsek 1 vkladá nový odsek 2, ktorý znie:
„(2) Súvisiaci súbor majetku alebo hromadnú vec môže správca zapísať do súpisu len jednou súpisovou zložkou majetku alebo viacerými súpisovými zložkami majetku tvoriacimi súvisiace celky majetku. K súpisovej zložke majetku však musí pripojiť popis majetku, ktorý tvorí súbor majetku alebo hromadnú vec, vrátane popisu zabezpečovacích práv primerane podľa odseku 3. Takýto popis majetku správca bezodkladne po zverejnení súpisovej zložky majetku v Obchodnom vestníku doručí na súd, pričom na súde aj u správcu má právo nahliadnuť do popisu majetku a požadovať výpis z neho každý. V Obchodnom vestníku sa takýto popis majetku nezverejňuje.“.
Doterajšie odseky 2 až 6 sa označujú ako odseky 3 až 7.

39. V § 78 ods. 3 sa za slovo „vestníku“ dopĺňajú slová „alebo v lehote podľa odseku 2“.

40. § 87 vrátane nadpisu znie:

„§ 87
Pohľadávky proti podstate
Pohľadávky proti podstate sú pohľadávky proti všeobecnej podstate a pohľadávky proti oddelenej podstate.“.

41. Za § 87 sa vkladajú § 87a až 87c, ktoré vrátane nadpisov znejú:

„§ 87a
Pohľadávky proti všeobecnej podstate

(1) Pohľadávky proti všeobecnej podstate sú a uspokojujú sa zo všeobecnej podstaty v tomto poradí

a) odmena a výdavky správcu vrátane jeho nákladov spojených s vedením konkurzného konania,
b) právo na vrátenie kaucie zloženej pri popretí pohľadávky veriteľom,
c) náklady súvisiace so správou a speňažovaním konkurznej podstaty vrátane pohľadávok zo zmlúv uzatvorených správcom,
d) náhrada nutných výdavkov a odmena likvidátora a odmena zodpovedného zástupcu za činnosť po vyhlásení konkurzu,
e) pohľadávky, ktoré vznikli po vyhlásení konkurzu ako mzdy alebo platy zamestnancov a ďalšie nárok zamestnancov z pracovných zmlúv alebo dohôd o prácach uzatvorených mimo pracovného pomeru,
f) pohľadávky, ktoré vznikli po vyhlásení konkurzu ako dane, poplatky, clá, poistné na zdravotné poistenie a poistné na sociálne poistenie;
g) ostatné pohľadávky proti podstate, ktoré za pohľadávky proti podstate označuje tento zákon.

(2) Pohľadávky proti všeobecnej podstate uspokojuje správca priebežne; ak nemôže plne uspokojiť pohľadávky proti všeobecnej podstate toho istého poradia, uspokojí ich pomerne.

§ 87b
Pohľadávky proti oddelenej podstate

(1) Pohľadávky proti oddelenej podstate sú a uspokojujú sa z oddelenej podstaty v tomto poradí

a) náklady speňaženia, rozvrhu a odmena správcu,
b) náklady súvisiace so správou konkurznej podstaty schválené príslušným orgánom.

(2) Pohľadávky proti oddelenej podstate uspokojuje správca priebežne; ak nemôže plne uspokojiť pohľadávky proti oddelenej podstate toho istého poradia, uspokoja sa pomerne.

§ 87c

Pohľadávky proti podstate sa uplatňujú u správcu. Na požiadanie je správca povinný bez zbytočného odkladu písomne oznámiť veriteľovi pohľadávky proti podstate, či ju uznáva v akej výške a poradí.“.

42. V § 88 sa vypúšťajú odseky 5 až 9.

Doterajší odsek 10 sa označuje ako odsek 5.

43. V § 88 ods. 5 sa slová „ods. 1 až 9“ nahrádzajú slovami „ods. 1 až 4“.

44. § 94 znie: 
„§ 94
	Pohľadávku, ktorá sa uplatňuje prihláškou možno v konkurze uspokojiť len v zistenom rozsahu.“.

45. Za § 94 sa vkladá § 94a, ktorý vrátane nadpisu znie:
§ 94a
Zabezpečený veriteľ
Zabezpečená pohľadávka sa v zistenom rozsahu uspokojí z výťažku zaradeného do oddelenej podstaty po odpočítaní pohľadávok proti oddelenej podstate. Ak zabezpečenú pohľadávku nie je možné uspokojiť v celom rozsah, vo zvyšnom rozsahu sa uspokojí ako nezabezpečená pohľadávka.

46. § 95 a 96 vrátane nadpisov znejú:
„§ 95
Nezabezpečení veritelia
(1) Nezabezpečené pohľadávky sa v zistenom rozsahu uspokoja z výťažku zaradeného do všeobecnej podstaty pomerne podľa ich výšky po odpočítaní pohľadávok proti všeobecnej podstate.

(2) Pohľadávky spojené so záväzkom podriadenosti podľa osobitného predpisu22) (ďalej len „podriadené pohľadávky“) sa v zistenom rozsahu uspokoja z výťažku zaradeného do všeobecnej podstaty, ktorý zvýšil po uspokojení iných nezabezpečených pohľadávok, pomerne podľa ich výšky. 

§ 96
Rozvrh

(1) Prihlásené pohľadávky uspokojuje správca rozvrhom. Nezabezpečené pohľadávky uspokojí rozvrhom zo všeobecnej podstaty; zabezpečenú pohľadávku uspokojí rozvrhom z oddelenej podstaty. 

(2) Rozvrh z oddelenej podstaty správca zostaví bez zbytočného odkladu po speňažení majetku oddelenej podstaty; výťažky, ktoré majú byť podľa rozvrhu vydané na sporné pohľadávky, správca uschová. 

(3) Rozvrh zo všeobecnej podstaty správca zostaví bez zbytočného odkladu po speňažení majetku všeobecnej podstaty; výťažky, ktoré majú byť podľa rozvrhu vydané na sporné pohľadávky, správca uschová.

(4) Ak to povaha veci pripúšťa, správca zostaví aj čiastkový rozvrh z oddelenej podstaty alebo všeobecnej podstaty. Príslušný orgán sa môže domáhať, aby súd prikázal správcovi čiastkový rozvrh zostaviť.

(5) Pred zostavením rozvrhu správca zostaví zoznam pohľadávok proti podstate, ktoré majú byť uspokojené z výťažku zaradeného do podstaty, z ktorej sa rozvrh zostavuje; v zozname uvedie poradie a sumy, v akej majú byť pohľadávky proti podstate uspokojené. Zostavenie zoznamu a zámer zostaviť rozvrh správca oznámi zverejnením v Obchodnom vestníku.

(6) Príslušný orgán a každý, kto tvrdí, že je veriteľom pohľadávky proti podstate, môže do 30 dní od zverejnenia oznamu o zostavení zoznamu pohľadávok proti podstate do neho nahliadnuť a písomne namietnuť zaradenú pohľadávku proti podstate, čo do právneho dôvodu, poradia alebo sumy alebo, že pohľadávka proti podstate nie je do zoznamu zaradená alebo že je zaradená v horšom poradí alebo v nižšej sume. Ak namieta, že pohľadávka proti podstate nie je zaradená do zoznamu alebo že je zaradená v inom poradí alebo v nižšej sume, v námietke musí uviesť aj poradie a sumu pohľadávky proti podstate.

(7) Správca podľa ním zostaveného zoznamu pohľadávok proti podstate a uplatnených námietok do 45 dní od uplynutia lehoty na podanie námietok pripraví rozvrh. Nespornú časť výťažku správca bez zbytočného odkladu vydá veriteľovi; spornú časť výťažku správca uschová a vydá ju veriteľovi až podľa právoplatného rozhodnutia súdu o určení pohľadávky proti podstate.  

(8) Veriteľ, ktorý podal námietku, sa môže domáhať do 60 dní od zverejnenia oznamu o zostavení zoznamu pohľadávok proti podstate žalobou podanou proti správcovi, aby súd určil právny dôvod, poradie alebo sumu pohľadávky proti podstate; v žalobe sa môže domáhať len toho, čo uviedol v námietke. Ak žalobu v tejto lehote nepodá, na jeho námietku sa neprihliada.

(9) K námietke poradia pohľadávky proti podstate, sa prihliada, len ak to môže ohroziť jej uspokojenie alebo uspokojenie inej pohľadávky proti podstate.“.

47. § 97 a 98 sa vypúšťajú.

48. V § 99 ods. 2 sa slová „majetku podliehajúcemu konkurzu“ nahrádzajú slovami „konkurznej podstaty“.

49. V § 99 ods. 3 sa slová „majetku podliehajúcemu konkurzu“ nahrádzajú slovami „konkurznej podstaty“.

50. V § 101 odsek 1 znie:
„(1) Po úplnom rozvrhnutí výťažku zo speňaženia majetku zapísaného do súpisu, ukončení všetkých sporov o určení pohľadávok a ukončení všetkých sporov, ktorými môže byť dotknutý majetok podliehajúci konkurzu, správca podá návrh na zrušenie konkurzu.“.
51. V § 102 sa za odsek 1 vkladá nový odsek 2, ktorý znie: „(2) Súd rozhodne aj bez návrhu o zrušení konkurzu, ak zistí, že tu nie sú predpoklady pre konkurz; o odmene a výdavkoch správcu rozhodne ako pri zrušení konkurzu pre nedostatok majetku.“
Doterajšie odseky 2 až 5 sa označujú ako odseky 3 až 6.
52. V § 105 sa slovo „prihlášok“ nahrádza slovom „pohľadávok“.

53. Za § 107 sa vkladá § 107a, ktorý znie:

„§ 107a
	Ak súd uloží niekomu trest prepadnutia majetku alebo zhabania majetku, príslušný konkurzný súd bezodkladne bez návrhu rozhodne o začatí konkurzného konania a vyhlásení konkurzu na majetok toho, komu bol takýto trest uložený, a to jedným uznesením, proti ktorému nie je prípustné odvolanie, pričom v takomto konaní,
a) súd ustanoví alebo odvolá správcu na základe návrhu Ministerstva financií Slovenskej republiky (ďalej len „ministerstvo financií“),
b) právo popierať prihlásené pohľadávky má len správca,
c) pôsobnosť príslušného orgánu vykonáva  ministerstvo financií alebo ním určená osoba,
d) nárok štátu z prepadnutia majetku alebo zhabania majetku možno uspokojiť až po uspokojení všetkých pohľadávok proti podstate a všetkých prihlásených pohľadávok; takýto zvyšný majetok alebo výťažok zo speňaženia majetku sa stáva majetkom štátu a správca je povinný ho bez zbytočného odkladu po zrušení konkurzu vydať štátu.“.

54. V § 122 ods. 4 sa slová „vyhlásenia konkurzu“ nahrádzajú slovami „povolenia reštrukturalizácie“.
55. V § 199 sa za odsek 8 vkladá nový odsek 9, ktorý znie: „(9) Pri doručovaní písomnosti správca postupuje podľa osobitného predpisu33). Písomnosť môže správca doručiť zverejnením v Obchodnom vestníku.“
Poznámka pod čiarou k odkazu 33 znie: „Vyhláška Ministerstva spravodlivosti Slovenskej republiky č. 666/2005 Z. z. o Kancelárskom poriadku pre správcov.“
Doterajší odsek 9 sa označuje ako odsek 10.
56. V § 199 ods. 10 sa vypúšťa slovo „súdnej“.
57. § 208 sa dopĺňa štvrtým bodom, ktorý znie: 
„4. vyhláška Ministerstva spravodlivosti Slovenskej republiky č. 643/2005 Z. z., ktorou sa ustanovujú podrobnosti o spôsobe určenia platobnej neschopnosti a predlženia.“.

Čl. II

Zákon č. 8/2005 Z. z. o správcoch a o zmene a doplnení niektorých zákonov sa mení takto:

1. V § 7 odsek 1 znie:
„(1) Správca je povinný mať zriadenú kanceláriu. Kanceláriu správca zriaďuje v niektorom z obvodov tých konkurzných a vyrovnacích súdov, pre ktoré vykonáva pôsobnosť odvolacieho súdu príslušný krajský súd 5) (ďalej len „obvod odvolacieho súdu“), ak má záujem vykonávať správcovskú činnosť v rámci tohto obvodu odvolacieho súdu. Správca - právnická osoba môže mať zriadených aj viac kancelárii; v obvode jedného odvolacieho súdu však môže mať zriadenú vždy len jednu kanceláriu. Ak má správca - právnická osoba zriadených viac kancelárii, musí mať v každej kancelárii ustanoveného zástupcu, ktorým môže byť len jeho štatutárny orgán. Zástupca kancelárie môže byť ustanovený ako zástupca kancelárie len v jednej kancelárii. Ustanovenie zástupcu kancelárie alebo zánik funkcie zástupcu kancelárie je správca - právnická osoba povinný do troch dní oznámiť ministerstvu.“.

Poznámka pod čiarou k odkazu 5 znie: „5) §9 ods. 3 zákona č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení zákona č.         /2007 Z. z. 

2. V § 7 ods. 3 sa slovo „krajského“ nahrádza slovom „odvolacieho“.

3. V § 7 ods. 4 sa slovo „krajského“ nahrádza slovom „odvolacieho“.

4. V § 8 ods. 1 sa slovo „krajského“ nahrádza slovom „odvolacieho“.

Čl. III
Tento zákon nadobúda účinnosť